Κιθ Γκαμπς

Ο Κιθ Τζερόμ Γκαμπς (Keith Jerome Gumbs, γεννήθηκε 11 Σεπτεμβρίου 1972) είναι πρώην διεθνής ποδοσφαιριστής από το κράτος Άγιος Χριστόφορος και Νέβις της Καραϊβικής, ο οποίος έχει αγωνιστεί ως κεντρικός επιθετικός σε πρωταθλήματα πολλών χωρών σε τρεις ηπείρους. Είναι πρώτος σκόρερ στην ιστορία της εθνικής ομάδας της χώρας του.

Βιογραφία

Γεννήθηκε στις 11 Σεπτεμβρίου 1972 στο νησί "Άγιος Χριστόφορος" (Saint Kitts) της Καραϊβικής. Στα πρώτα χρόνια της ζωής του έπαιξε διάφορα σπορ, όπως κρίκετ και μπάσκετ, πριν τον κερδίσει το ποδόσφαιρο παρακολουθώντας στην τηλεόραση αγώνες της Νότιας Αμερικής. Ως ποδοσφαιριστής ξεκίνησε από την ισχυρότερη ομάδα της πατρίδας του, τη Νιουτάουν Γιουνάιτεντ, στην οποία αγωνίστηκε εννιά χρόνια από το 1989 κατακτώντας όλους τους τοπικούς τίτλους. Σημείωσε σχεδόν 200 γκολ, κατέκτησε έξι τίτλους πρωταθλήματος και βγήκε έξι φορές πρώτος σκόρερ, ο μόνος στην ιστορία του πρωταθλήματος της χώρας.

Στη συνέχεια άρχισε μια περιπλάνηση ανά τις ηπείρους, αγωνιζόμενος σε πολλές χώρες, κυρίως σε μικρομεσαίες ομάδες: Ολλανδία, Αγγλία, Ελλάδα, Βραζιλία, Τρίνινταντ και Τομπάγκο, Χονγκ Κονγκ, Μαλαισία, Ινδονησία. Στην Ευρώπη δεν κατάφερε να καθιερωθεί σε κάποια ομάδα αλλά στις ασιατικές και αμερικανικές ομάδες έκανε αξιόλογη καριέρα. Το 1999 πέρασε και από τον Πανιώνιο, όπου συμμετείχε σε 9 αγώνες πρωταθλήματος χωρίς να σκοράρει, ενώ τραυματίστηκε σε αγώνα με τον Π.Α.Ο.Κ., έχοντας ανάγκη χειρουργικής επέμβασης. Ιδιαίτερα επιτυχημένη ήταν η καριέρα του στην Ινδονησία και την Σριβιτζάγια, όπου πέτυχε 74 γκολ σε 145 εμφανίσεις πρωταθλήματος και συνολικά 94 σε 183 επίσημους αγώνες, επίδοση ρεκόρ για το σύλλογο. Βοήθησε επίσης την ομάδα να επιτύχει μια σειρά από επιτεύγματα κύρους, συμπεριλαμβανομένων των πρωταθλητών του πρωταθλήματος Ινδονησίας (2007–08), τρία Κύπελλα Ινδονησίας (2008, 2009, 2010) και του Community Shield (2010). Την τελευταία χρονιά στο σύλλογο (2011–12) ήταν και βοηθός προπονητή.

Παράλληλα από τα 17 του χρόνια μέχρι σήμερα αποτελεί βασικό στέλεχος της εθνικής ομάδας της χώρας του, με την οποία έχει παίξει 41 φορές που αποτελεί ρεκόρ. Είναι επίσης κάτοχος του ρεκόρ διεθνών τερμάτων με 24. Αν συμπεριληφθουν και οι ανεπίσημοι αγώνες το σύνολο είναι 131 συμμετοχές και 47 γκολ.

Τίτλοι και διακρίσεις

Ομαδικοί

Πρωταθλήματα (6): 1992, 1993, 1995, 1996, 1997, 1998

Πρωτάθλημα: 2003
Λιγκ Καπ (2): 2005–06, 2006–07
Ασπίδα (Senior Challenge Shield): 2005–06

Κύπελλο: 2008–09
Πρωτάθλημα: 2007–08

Ατομικές διακρίσεις

Πρώτος σκόρερ: 6 διαδοχικές σεζόν
Καλύτερος επιθετικός: 7 διαδοχικές σεζόν

Πρώτος σκόρερ Λιγκ Καπ: 2005–06
Πρώτος σκόρερ Ασπίδας (2): 2004–05, 2005–06

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Ποδοσφαιριστές από  Άγιο Χριστόφορο και Νέβι
Ποδοσφαιριστές Πανιωνίου
Άγιος Χριστόφορος και Νέβις
Επιθετικοί ποδοσφαιριστές
Ποδοσφαιριστές Εθνικής Αγίου Χριστόφορου και Νέβις
Ποδοσφαιριστές Νιουτάουν Γιουνάιτεντ
Ποδοσφαιριστές ΦΚ Τβέντε
Ποδοσφαιριστές Όλντχαμ Αθλέτικ
Ποδοσφαιριστές ΦΚ Φελγκέιρας
Ποδοσφαιριστές Χαλ Σίτι
Ποδοσφαιριστές Σαν Χουάν Ζαμπλοτέχ
Ποδοσφαιριστές Σοσιεντάντε Εσπορτίβα Παλμέιρας
Ποδοσφαιριστές Χάπι Βάλεϊ ΑΑ
Ποδοσφαιριστές Κιτσί ΣΚ
Ποδοσφαιριστές Σαμπάχ ΦΑ
Ποδοσφαιριστές Σριβιτζάγια ΦΚ
Ποδοσφαιριστές Αρέμα ΦΚ
Ξένοι ποδοσφαιριστές στην Ελλάδα
Ξένοι ποδοσφαιριστές στην Αγγλία